ลูกอันฑะไหญ่เกือบเท่าไข่ไก่ข้างเดียวแล้วปวดช่วงหน้าท้องเป็นโรคอ่ะไรครับ
สวัสดีค่ะ อาการที่ลูกอัณฑะข้างหนึ่งมีขนาดใหญ่ขึ้นกว่าอีกข้าง และมีอาการปวดท้อง อาจเกิดได้จาก1.ไส้เลื่อนบริเวณขาหนีบ จะพบมีก้อนบวมที่อัณฑะเวลายืน นั่ง หรือไอ และยุบหายเวลานอนราบ โดยไม่มีอาการเจ็บปวด ก้อนคลำดูมีลักษณะนุ่ม ไม่เจ็บ แต่ถ้าเกิดภาวะแทรกซ้อน กลายเป็นไส้เลื่อนชนิดติดคา ก็จะทำให้มีอาการเป็นก้อนบวม ปวดที่อัณฑะรวมถึงบริเวณท้องน้อย ซึ่งจำเป็นต้องได้รับการรักษาโดยเร่งด่วน2. ถุงน้ำในอัณฑะ (hydrocele) จะคลำพบเป็นก้อนนุ่มในถุงอัณฑะ โดยไม่ยุบหายไม่ว่าอยู่ในท่าใด มักไม่มีอาการเจ็บปวด แต่หากมีการติดเชื้อที่ถุงน้ำ ก็จะมีอาการปวดลูกอัณฑะ และลูกอัณฑะบวมแดงได้3. ก้อนเนื้องอกและมะเร็งอัณฑะ มีอาการเป็นก้อนแข็งที่อัณฑะข้างหนึ่ง อาจปวดหรือไม่ปวดก็ได้ แต่หากเป็นก้อนมะเร็ง ก้อนก็จะโตขึ้นอย่างรวดเร็วดังนั้นหากอยู่ๆ ลูกอัณฑะข้างใดข้างหนึ่งมีขนาดโตขึ้นกว่าอีกข้าง ถือเป็นอาการผิดปกติที่ต้องได้รับการตรวจวินิจฉัยและรักษาค่ะ แนะนำให้ไปพบแพทย์เพื่อตรวจหาสาเหตุนะคะ